### Dostupné moduly NPM (Novell Plug-in Module)

Stránka Dostupné moduly NPM (Novell® Plug-in Module) uvádza doplnky NPM aplikácie iManager, ktoré sú k dispozícii na inštaláciu, či už lokálne alebo z lokality pre prevzatie súčastí spoločnosti Novell. Aplikácia iManager zobrazuje o každom doplnku nasledovné informácie:

> Názov: Určuje názov doplnku..

> Verzia: Určuje verziu doplnku.

> Umiestnenie súboru: Určuje, či je doplnok dostupný lokálne (v predvolenom nastavení na ceste tomcat\webapps\nps\packages\) alebo prostredníctvom prevzatia.

> Popis: Poskytuje stručný popis doplnku.

> Po kliknutí na túto ikonu sa zobrazia informácie o doplnku, ako sú napríklad podporované platformy, odporúčané verzie, denníky zmien, číslo zostavy a rôzne ďalšie informácie.

Na paneli úloh rámca Obsah sú dostupné nasledovné úlohy:

> Pridať: Pridá doplnok do zoznamu dostupných doplnkov. Musíte zadať alebo vyhľadať súbor NPM, ktorý chcete pridať do zoznamu.

> Inštalovať: Nainštaluje vybraté doplnky do prostredia aplikácie iManager.

> > DÔLEŽITÉ: Ak vyberiete na inštaláciu aspoň jeden doplnok, ktorý má ako umiestnenie súboru nastavené umiestnenie Prevzaté položky Novell, zobrazí sa stránka Moduly doplnkov aplikácie Novell iManager - licenčná zmluva. Ak chcete pokračovať v inštalácii, vyberte voľbu Súhlasím a kliknite na tlačidlo OK.

> > Zobrazí sa stavové okno s potvrdením úspešnej inštalácie. Po nainštalovaní je nutné reštartovať službu Tomcat, aby bol nový doplnok k dispozícii.

> Odstrániť: Odstráni lokálny doplnok NPM zo zoznamu dostupných doplnkov.

> Obnoviť: Aktualizuje zoznam dostupných doplnkov.

> > POZNÁMKA: Ak nepoužijete tlačidlo Obnoviť, aplikácia iManager raz za týždeň automaticky skontroluje, či na lokalite súčastí na prevzatie od spoločnosti Novell nie je k dispozícii aktualizovaný zoznam doplnkov.

Symbol ochrannej známky �, � atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v dokumente Právne poznámky.