### Úprava priradených práv dôveryhodných používateľov

Pri priraďovaní dôveryhodného používateľa môžete udeliť práva k objektom a vlastnostiam. Práva k objektom sa vzťahujú na manipuláciu s celým objektom, zatiaľ čo práva k vlastnostiam sa vzťahujú iba na určité vlastnosti objektu.

Tieto úlohy vám umožňujú delegovať oprávnenia správcu prostredníctvom práv služby eDirectory™. Ak máte aplikácie správy, ktoré používajú roly služby RBS (Role-Based Services), môžete oprávnenia správcu delegovať aj priradením členstva používateľov v daných rolách.

Typy vlastností

Na tejto stránke sa zobrazujú vlastnosti, ku ktorým má dôveryhodný používateľ platné práva. Každá vlastnosť patrí k jednému z nasledovných typov:

- [Práva všetkých atribútov]: Predstavuje všetky vlastnosti objektu. Ak je vybratá položka [Práva všetkých atribútov], môžete spravovať všetky vlastnosti naraz.
- [Práva položiek]: Predstavuje objekt ako celok. Práva na túto položku neznamenajú žiadne vlastnícke práva, výnimkou je prípad Supervízor.
- Špecifické vlastnosti: Špecifické vlastnosti, ku ktorým má dôveryhodný používateľ práva jednotlivo. V predvolenom nastavení sa zobrazujú iba vlastnosti tohto objektu. Jednu alebo viaceré individuálne vlastnosti môžete spravovať, ak je vybratá daná vlastnosť.

Okrem udeľovania práv môžete tiež pridávať alebo odstraňovať vlastnosti.

Práva

- Supervízor: Poskytuje dôveryhodnému používateľovi úplnú kontrolu nad vlastnosťou.
- Porovnať: Umožňuje dôveryhodnému používateľovi porovnať hodnotu vlastnosti s danou hodnotou. Toto právo umožňuje vyhľadávanie a vráti iba výsledok Pravda alebo Nepravda. Dôveryhodnému používateľovi neumožňuje zobraziť hodnotu vlastnosti.
- Zápis: Umožňuje dôveryhodnému používateľovi vytvárať, meniť a odstraňovať hodnoty vlastnosti.
- Vlastné: Umožňuje dôveryhodnému používateľovi pridať alebo odstrániť seba samého ako hodnotu vlastnosti. Vzťahuje sa iba na vlastnosti, ktoré obsahujú názvy objektov ako hodnoty, ako sú napríklad zoznamy členstva alebo zoznamy riadenia prístupu (ACL).
- Dynamické: Túto voľbu možno upraviť, ak dôveryhodný objekt predstavuje dynamickú skupinu. Práva priradené dynamickej skupine patria každému z jej členov. Ak dôveryhodný objekt nie je dynamickou skupinou, táto voľba zostáva iba na čítanie.
- Vnorené: Túto voľbu môžete upraviť, ak dôveryhodný objekt predstavuje dynamickú skupinu. Práva priradené vnorenej skupine patria každému z jej členov. Ak dôveryhodný objekt nie je vnorenou skupinou, táto voľba zostáva iba na čítanie.

Dedičnosť

V službe eDirectory môžu byť priradenia práv pre kontajnery dedičné alebo nededičné. V systéme súborov NetWare® sú všetky priradenia práv pre priečinky dedičné. V službe eDirectory aj v systéme NetWare môžete pre jednotlivé podriadené položky túto dedičnosť zablokovať, takže dané práva nebudú pre dané položky platné bez ohľadu na to, kto je dôveryhodným používateľom. Jedinou výnimkou je právo supervízora, ktoré v systéme súborov NetWare nie je možné zablokovať.

Úprava práv dôveryhodného používateľa

1. Upravte priradenie práv vlastnosti podľa vlastných požiadaviek.
2. Kliknite na tlačidlo Hotovo.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne prehlásenia.