### Az iManager konfigurálása

Ezen a alapon szerep alapú szolgáltatásokat (RBS) lehet beállítani a Novell® iManager 2.0 szolgáltatásban.

További információk a Novell Cool Solutions webhelyen lévő „Using the RBS Configuration Wizard to Implement Role-Based Services” (Az RBS konfigurálása varázsló használata a szerep alapú szolgáltatások megvalósításához) című dokumentumban találhatók.

Négy konfigurációs beállítás van. Válassza a körülményeknek legjobban megfelelőt. Ajánlott először egy új iManager 2.x-gyűjteményt létrehozni, és telepíteni a kívánt modulokat. Ezután telepítse az iManager 1.x adatokat a 2.x verzióba.

1. Új gyűjtemény létrehozása (iManager 2.x)

Ezzel a beállítással egy új iManager 2.x-gyűjtemény hozható létre. Azt ajánljuk, hogy mielőtt más beállításokat választana, először ezt futtassa.

Ezzel a beállítással az újonnan létrehozandó gyűjteményobjektumhoz iManager beépülő modulok is telepíthetők (ezeket néha „modulnak” nevezik).

2. Korábbi gyűjtemény áttelepítése

A beállítás hatására a program létrehoz egy új 2.x-gyűjteményt, és áttelepíti a korábban létrehozott 1.x-gyűjteményt az új 2.x verziójú gyűjteménybe.

FONTOS: Az iManager 1.x Feladatszerkesztővel vagy az iManager 1.x külső gyártótól származó beépülő moduljával létrehozott egyéni feladatok és egyéni lapok áttelepítése nem történik meg. Ezeket újra létre kell hoznia az iManager 2.0-s verziójával. Az egyéni szerepek és az egyéni tulajdonságjegyzékek átkerülnek az iManager 2.0-s verziójába. Az áthelyezés előtt az iManager 1.2.2-es verziójából a feladatokat is telepíteni kell a 2.0-s verzióban.

3. Korábbi szerep-hozzárendelések áttelepítése

Ez a beállítás áttelepíti a korábban létrehozott iManager 1.x verziójú szerep-hozzárendeléseket egy aktuális iManager 2.0-gyűjteménybe. E beállítás hatására nem jön létre új 2.x verziójú gyűjtemény.

4. Gyűjtemény frissítése

A beállítás hatására frissülnek az elavult 2.x verziójú beépülő modulok, valamint települnek azok a 2.x verziójú beépülő modulok, amelyeket nem telepített a 2.x verziójú gyűjtemény létrehozásakor.

A védjegyszimbólumok (®, ™ stb.) a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.