### Replika hozzáadása

Ezen a lapon replika készíthető a partícióról egy másik kiszolgálón.

#### Partíció

Annak a partíciónak a megkülönböztető neve, amelyről replika készül. Ha ez nem a megfelelő partíció, kattintson a párbeszédpanelen a Mégse gombra, és a bal oldali ablaktáblán válassza ki a megfelelő partíciót.

#### Kiszolgáló neve

Kattintson a mező mellett található Tallózás gombra, és válassza ki azt a kiszolgálót, amelyen létre szeretné hozni az új replikát.

#### Írható-olvasható

Azt jelenti, hogy a felhasználók olvashatják és módosíthatják is az új replika tartalmát. Akkor válassza ezt a lehetőséget, ha nincsenek olyan módosítható replikák, amelyek elég közel vannak azokhoz a felhasználókhoz, akik az ebben a partícióban található eDirectory™-objektumokat kezelik. Az írható-olvasható replikák támogatják a bindery szolgáltatásokat.

#### Csak olvasható

Azt jelenti, hogy a felhasználók olvashatják, de nem módosíthatják az új replika tartalmát. Akkor válassza ezt a lehetőséget, ha nincsenek olyan módosítható replikák, amelyek elég közel vannak azokhoz a felhasználókhoz, akik olvassák, de nem módosítják az ebben a partícióban található eDirectory™-objektumokat. A csak olvasható replikák nem támogatják a bindery szolgáltatásokat.

MEGJEGYZÉS: Az alábbi lehetőségek csak akkor érhetők el, ha ezen a fán olyan eDirectory-verzió fut, amely támogatja a szűrt replikákat.

#### Szűrt írható-olvasható

Azt jelenti, hogy a felhasználók olvashatják és módosíthatják is az új replika tartalmát, és a tartalom a szűrőben megadott eDirectory-objektumokra és -tulajdonságokra van korlátozva.

#### Szűrt csak olvasható

Azt jelenti, hogy a felhasználók olvashatják, de nem módosíthatják az új replika tartalmát, és a tartalom a szűrőben megadott eDirectory-objektumokra és -tulajdonságokra van korlátozva.

#### Szűrő létrehozása/szerkesztése

Segítségével megadhatók azok az eDirectory-objektumok és -tulajdonságok, amelyekre az új replika korlátozva van. Ez a gomb csak akkor használható, ha szűrt replikatípust választott.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.