### Kopírovanie objektu

Pomocou tejto stránky môžete skopírovať hodnoty atribútu objektu do nového alebo existujúceho objektu.

POZNÁMKA: Pri kopírovaní z jedného objektu do druhého je nový objekt rovnaký ako zdrojový objekt vrátane pridania a odstránenia hodnôt z atribútov zdrojového objektu. Tento proces nekopíruje nasledujúce položky:

- Hodnoty zabezpečenia a členstva v skupinách.
- Povinné atribúty zdrojového objektu, ktoré cieľový objekt neobsahuje.
- Atribúty rozšírených pomocných tried zdrojového objektu, ktoré cieľový objekt neobsahuje. Atribúty môžu byť pre triedu povinné alebo voliteľné.

Kopírovanie objektu:

1. Vyberte objekt, ktorého hodnoty atribútov chcete použiť.
2. Vyberte, či chcete vytvoriť nový objekt, alebo skopírovať hodnoty do existujúceho objektu.
3. Môžete tiež skopírovať práva zoznamu ACL (Access Control List) do vytvoreného alebo upravovaného objektu. Kopírovanie práv ACL môže v závislosti od systému a sieťového prostredia vyžadovať ďalší čas.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne poznámky.