### Csoporttagság lekérdezése

Ezzel a lappal keresési kritériumok adhatók meg valamely csoport tagjainak kereséséhez.

Dinamikus csoport jelölőnégyzet

Ha létrehozott egy csoportot a Csoport létrehozása lapon, és nem jelölte be a Dinamikus csoport jelölőnégyzetet, akkor ez a csoport statikus. Ha ezen a lapon bejelöli a Dinamikus csoport jelölőnégyzetet, akkor a statikus csoport dinamikussá válik. Ha egy statikus csoport dinamikussá válik, a Dinamikus csoport jelölőnégyzet jelölésének törlésével vissza lehet állítani az állapotát statikusra.

Ha dinamikus csoportot hozott létre a Csoport létrehozása oldalon, akkor a Dinamikus csoport jelölőnégyzet csak olvashatóvá válik. Dinamikus csoport nem alakítható át statikus csoporttá.

MEGJEGYZÉS: Ha az „Ez a csoportobjektum nem konvertálható a hozzárendelt szerepek miatt” üzenetet látja, de mégis szeretné konvertálni a csoportot, ezt a következőképp teheti meg:

1. Lépjen a Szerep alapú szolgáltatások képernyőre.
2. Távolítsa el az objektumból a szerep-hozzárendeléseket.
3. Térjen vissza erre a lapra, és végezze el a csoportkonverziót.
4. Ha meg szeretné tartani a csoporthoz korábban hozzárendelt szereptagokat, végezze el újra a hozzárendelést.

Keresés kiindulópontja (a bázis megkülönböztető neve):

A keresés kiindulópontja az a hely, ahonnan a keresés indul, a kezdőpont.

Keresés hatóköre

A keresés hatóköre a keresés mélységét és szélességét adja meg. Ha nincs megadva a hatókör, akkor csak a kiindulópont tartozik a hatókörbe.

- Bázis megkülönböztető nevének keresése – csak a bázisobjektumban (Base DN) keres.
- Egyetlen szint keresése – a bázisobjektum közvetlen alárendelt objektumaiban keres. Magában a bázisobjektumban nem keres a program.
- Alkonténerek keresése – a bázisobjektumban és az alatta lévő alfában lévő objektumokban keres.

Keresés több kiszolgálón

A Keresés több kiszolgálón beállítással megadható, hogy a dinamikus tagok keresése több kiszolgálón is folyjon, vagy csak a dinamikus csoportobjektumot tartalmazó kiszolgálón. Ha az igent választja, a kiszolgáló a dinamikus tagok keresése közben más kiszolgálókkal is fog kommunikálni. Ha a nemet választja, a dinamikus csoportok keresése csak helyi eredményeket fog adni. Óvatosan használja ezt a kiterjesztést, mert igen hosszú műveleteket eredményezhet.

Szűrt írható-olvasható replika keresése

A Szűrt írható-olvasható replika keresése beállítással dinamikus tagokat kereshet a szűrt írható-olvasható replikában. A listában kattintson az Igen elemre a tagok kereséséhez. Ha nem szeretne keresni, kattintson a Nem elemre. A Szűrt írható-olvasható replika keresése beállítás csak akkor érhető el, ha a Keresés több kiszolgálón beállításban a Nem értéket adta meg.

Keresési szűrő

A keresési szűrőhöz két gomb tartozik: az egyik speciális keresési feltételek megadásához, a másik szerkesztéshez.

A Speciális kiválasztási szűrőfeltétel lap megjelenítéséhez kattintson az első ikonra.

Ha ismeri a szintaxist, akkor a második gombra való kattintással manuálisan szerkesztheti a karakterláncot.

A keresési feltételekről további információ az RFC 2254 nevű fájlban található.

Lekérdezés eredményei

Ebben a mezőben a lekérdezés eredményei jelennek meg. Az eredmények frissítéséhez kattintson az Alkalmaz gombra.

A védjegyjelek (�, � stb.) a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.