### Informácie o triede

Táto stránka zobrazuje informácie o vybratej triede a umožňuje vám pridávať atribúty. Väčšina informácií zobrazených na tejto stránke bola zadaná pri vytváraní triedy. Niektoré voliteľné atribúty mohli byť pridané neskôr.

Ak bola trieda nastavená tak, aby prevzala atribúty od inej triedy, pri tvorbe triedy sa prevzaté atribúty klasifikujú ako v nadradenej triede. Ak je napríklad trieda objektu povinným atribútom pre nadradenú triedu, potom sa na tejto stránke zobrazí ako povinný atribút pre vybratú triedu.

Ak chcete zobraziť informácie o triede schémy, vyberte triedu v rozbaľovacom zozname Dostupné triedy. Zobrazia sa nasledujúce informácie:

Príznaky atribútu

- Platná
  Platná trieda sa na rozdiel od neplatnej triedy, ktorá je iba zástupným symbolom pre skupinu atribútov, používa na vytváranie objektov.
- Neodstrániteľná
  Obslužné programy pre správu nemôžu odstrániť objekty tejto triedy. Musí ich odstrániť systém.

Môžete taktiež pridať nový atribút alebo zobraziť supertriedu.

> Pridať nový atribút

> Ak chcete k triede pridať atribúty, kliknite na toto prepojenie. Zobrazí sa stránka na pridávanie voliteľných atribútov.

> Zobraziť supertriedu

> Ak chcete zobraziť stránku zobrazujúcu aktuálnu supertriedu, kliknite na toto prepojenie.

Môže sa nachádzať v

Objekty kontajnera, v ktorých sa môže vytvoriť objekt tejto triedy.

Atribút

Uvádza zoznam názvov všetkých atribútov priradených k tejto triede. Ikona naľavo od názvu atribútu označuje triedu, od ktorej bol tento atribút prevzatý.

> Povinné

> Označuje atribút, ktorý vyžaduje pri vytváraní objektu hodnotu.

> Priradenie názvu

> Označuje atribúty, ktoré sa môžu použiť na identifikáciu objektu.

ID ASN1

Zobrazuje jedinečný identifikátor ASN pre triedu. Odporúčame, aby tento reťazec registrovala spoločnosť Novell alebo iná spoločnosť, ktorá má autorizáciu na poskytovanie jednoznačných identifikátorov ASN.1.

Toto pole je možné upravovať iba v najnovších opravách produktu OES 2.0.

1. Pridajte, zmeňte alebo odstráňte hodnotu v poli.
2. Kliknite na tlačidlo Zmeniť.
   Zobrazí sa hlásenie Naozaj chcete upraviť ID ASN1?
3. Kliknite na tlačidlo OK.
   V závislosti od overenia sa zobrazí hlásenie o úspechu alebo chybové hlásenie.
4. Ak je operácia úspešná, kliknutím na tlačidlo OK zatvorte stranu alebo zopakujte úlohu kliknutím na položku Zopakovať úlohu..
5. Ak sa zobrazí chybové hlásenie, zadajte platné ID ASN1.

Symbol ochrannej známky (�, TM atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Informácie o obchodných známkach nájdete v časti Právne poznámky.