### Plug-in Studio

Aplikácia Plug-In Studio umožňuje navrhnúť úlohu alebo stranu zošita vlastností. Obsahuje štyri hlavné oblasti: Polia doplnku, Vlastnosti doplnku, Atribúty a Ovládacie prvky. Vytvorenie doplnku prebieha v štyroch krokoch:

- Pridanie polí doplnku.
- Vytvorenie rozloženia.
- Nastavenie vlastností doplnku.
- Testovanie doplnku.
- Inštalácia doplnku.

#### Pridanie polí doplnku

V oblasti Polia doplnku sa zobrazujú menovky a ovládacie prvky, ktoré sa používateľom zobrazia pri používaní doplnku. Ak chcete pridať nové pole, prejdite do oblasti Atribúty a vyberte atribút, ktorý má pole upraviť. V oblasti Ovládacie prvky sa zobrazujú ovládacie prvky, ktoré sú dostupné pre vybratý atribút. Dvojitým kliknutím na ovládací prvok pridajte nové pole do oblasti Polia doplnku.

POZNÁMKA: Ak vytvárate úlohu vytvorenia, aplikácia iManager automaticky pridá polia pre povinné atribúty.

Ak chcete zmeniť typ ovládacieho prvku, kliknite na tlačidlo Zmeniť ovládací prvok na pravej strane poľa.

Ak chcete upraviť vlastnosti poľa, napríklad priradenie atribútu Iba na čítanie, kliknite na tlačidlo Zobraziť alebo upraviť parametre na pravej strane poľa. Niektoré typy ovládacích prvkov majú povinné vlastnosti, ktoré sa musia nastaviť. Napríklad ovládací prvok MVSelectBox požaduje určiť hodnoty, ktoré sa zobrazia v poli.

Ak chcete pole odstrániť, kliknite na tlačidlo Odstrániť pole na pravej strane poľa.

#### Vytvorenie rozloženia

Ak chcete zmeniť poradie polí, kliknite na ovládací prvok a presuňte ho myšou na nové miesto v zozname polí.

Začiarknutím políčka Menovky nad ovládacími prvkami v oblasti Vlastnosti doplnku môžete zadať, aby sa nad ovládacím prvkom zobrazila menovka.

#### Nastavenie vlastností doplnku

V oblasti Vlastnosti doplnku určite názov doplnku.

Ak chcete povoliť použitie doplnku na upravovanie viacerých objektov, začiarknite políčko Povoliť úpravy viacerých objektov.

##### Úlohy

Určite kolekciu RBS, do ktorej bude nainštalovaná vaša úloha, a rolu, ku ktorej bude priradená.

##### Strany zošita vlastností

Určite zošit vlastností pre vašu stranu.

V poli Kapitola vyberte existujúcu kapitolu alebo určite novú kapitolu. Existujúce kapitoly sú kapitoly, ktoré už existujú pre určený zošit vlastností.

V poli Typ objektu určite typy objektov, ktoré môže strana upravovať.

#### Testovanie doplnku

Po pridaní polí a nastavení vlastností pre doplnok môžete doplnok otestovať tak, že kliknete na položku Ukážka. V aplikácii iManager sa otvorí nové okno prehľadávača, v ktorom sa doplnok zobrazí tak, ako ho uvidí aj používateľ. Kliknutím na tlačidlo Zrušiť zatvorte okno s ukážkou.

UPOZORNENIE: Zmeny vykonané v objekte s použitím ukážky doplnku sa uložia v adresári. Ak je potrebné po overení rozloženia a otestovaní fungovania ovládacích prvkov doplnok otestovať, mali by ste použiť aplikáciu Plug-In Studio mimo prevádzky.

#### Inštalácia doplnku

Po dokončení návrhu doplnku kliknite na tlačidlo Inštalovať. Po určení všetkých požadovaných vlastností a parametrov sa doplnok nainštaluje do adresára a uloží sa v súbore modulov /tomcat/webapps/nps/packages/custom.npm.

Symbol ochrannej známky (�, TM atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Informácie o obchodných známkach nájdete v časti Právne poznámky.