### Felhasználói környezet:

Ez a tulajdonságlap a felhasználó hálózati számítógépes környezetéről jelenít meg információkat.

#### Nyelv

Azon nyelvek megjelenítése, melyeken a felhasználó alkalmazásokat futtat. Ez a mező általában tájékoztatásra szolgál, de az alkalmazások úgy is megtervezhetők, hogy a rendszerindítás során ellenőrizzék ezt a tulajdonságot, és ennek megfelelően válasszanak nyelvet. A nyelvek neve legfeljebb 256 karakterből állhat.

#### Alapértelmezett kiszolgáló

Megjeleníti, hogy az ettől a felhasználótól érkező hálózati kérések esetén mely kiszolgálót használja alapértelmezés szerint a program. Ha az eDirectory szolgáltatásba történő bejelentkezéskor a felhasználó nem adja meg, hogy mely kiszolgálóhoz szeretne kapcsolódni, akkor az alapértelmezett kiszolgálóhoz kapcsolódik. A bejelentkezés után pedig, ha a felhasználónak hálózati kérése van, de nem ad meg kiszolgálót, akkor az alapértelmezett kiszolgálót használja a rendszer.

Ennek a tulajdonságnak tartalmaznia kell a kiszolgálóobjektum megkülönböztető nevét az eDirectory-fában. A teljes név legfeljebb 256 karakterből állhat. Adja meg a nevet, vagy a mező melletti tallózógombra kattintva válasszon egy kiszolgálóobjektumot. Ha a kiszolgáló, melyet meg szeretne adni, nincs az eDirectory-fában, akkor előbb létre kell hoznia mint faobjektumot. Ha egy felhasználó létrehozásakor nem ad meg üzenetkiszolgálót, akkor az a kiszolgáló lesz az üzenetkiszolgáló, amelybe a felhasználó létrehozásakor be van jelentkezve.

#### Hálózati cím

Megjeleníti azokat a hálózati címeket, ahonnan a felhasználó éppen be van jelentkezve. A mezőben látható címtípusok megfelelnek a felhasználó munkaállomása által használt hálózati protokolloknak, például IP vagy IPX*. Ha a felhasználó nincs bejelentkezve, akkor ez a mező üres. Ez a mező nem szerkeszthető.

#### Alapkönyvtár

Megjeleníti a felhasználó alapkönyvtárát. Az alapkönyvtár egy mappa NetWare®-köteten, ahol a felhasználó tárolhatja a fájljait.

> #### Kötet

> Megjeleníti azt a kötetet, amelyen az alapkönyvtár található. Adja meg a kötetobjektum megkülönböztető nevét, vagy kattintson a mező mellett található Tallózás gombra, és válasszon ki egy kötetet. Ha a kötet, melyet meg szeretne adni, nincs az eDirectory-fában, akkor előbb létre kell hoznia mint faobjektumot.

> #### Elérési út

> Megjeleníti az elérési utat a kötet gyökerétől a felhasználó alapkönyvtáráig, beleértve ez utóbbit is. Például KEZDŐKÖNYVTÁR\JÓNÁSD Adja meg az alapkönyvtár elérési útját.

Alapértelmezés szerint a felhasználó a rendszergazdai jogosultságok kivételével minden joggal rendelkezik az alapkönyvtára felett.

A védjegyjelek (�, TM stb.) a Novell védjegyeit jelölik. A csillag (*) karakter harmadik fél védjegyét jelöli. További információ a védjegyekről: Jogi tájékoztató.