### Doplnkové informácie zošita vlastností

Nasledujúci zoznam obsahuje doplnkové informácie, ktoré môžu byť potrebné pri určení zošitov vlastností:

- ID zošita vlastností: Názov zošita vlastností. Toto je povinné pole.

  Príklad: iPrint.Správa tlačiarne

- Číslo verzie zošita vlastností: Číslo verzie zošita vlastostí. Vždy, keď zmeníte definíciu zošita vlastností, musíte aktualizovať toto číslo a číslo verzie modulu.

  Príklad: 1.0

- Cesta triedy zošita vlastností: Úplný názov súboru triedy Java* zošita vlastností.

  Príklad: com.novell.emframe.dev.DirZošitVlastností

- Zobrazovaný názov kľúča: Názov kľúča vlastnosti, ktorý obsahuje názov zošita vlastností zobrazeného v zozname rolí a úloh. Použitý súbor vlastností je súbor určený v kroku 2 v poli súboru vlastností prostriedku.

  Príklad: ZobrazovanýNázovÚlohySprávyTlačiarne

- Názov kľúča popisu: Názov kľúča vlastnosti obsahujúci popis zošita vlastností. Tento popis možno lokalizovať a používajú ho úlohy konfigurácie, ako je napríklad úloha Upraviť roly aplikácie iManager. Použitý súbor vlastností je súbor určený v kroku 2 v poli súboru vlastností prostriedku.

  Príklad: PopisSprávyTlačiarne

- Priradenie stránky: Určuje stránky, ktoré bude obsahovať tento zošit vlastností. Zoznam Dostupné stránky obsahuje stránky, ktoré boli určené v kroku 5.

  Ak chcete zadať stránku, vyberte ju v zozname Dostupné stránky a kliknutím na šípku doprava ju presuňte do zoznamu Priradené stránky.

  Ak chcete odstrániť stránku, vyberte ju v zozname Priradené stránky a potom kliknite na šípku doľava.

- Priradenie roly: Určuje roly, ku ktorým bude priradený zošit vlastností. Zoznam dostupných rolí obsahuje roly určené v kroku 3.

  Ak chcete priradiť určitú rolu, vyberte ju v zozname dostupných rol a potom kliknutím na tlačidlo šípky doprava presuňte rolu do zoznamu priradených rol.

  Ak chcete odstrániť priradenie, vyberte rolu v zozname priradených rol a potom kliknite na tlačidlo šípky doľava.

- Typ cieľového objektu triedy: Určuje typy objektu triedy, ktorý je podporovaný zošitom vlastností. Zoznam Dostupné triedy obsahuje triedy, ktoré sú dostupné v aktuálnom strome.

  Ak chcete zadať triedu, vyberte ju v zozname Dostupné triedy a kliknutím na šípku doprava ju presuňte do zoznamu Priradené triedy.

  Ak chcete triedu odstrániť, vyberte ju v zozname Priradené triedy a potom kliknite na šípku doľava. Ak sa trieda, ktorú potrebujete vybrať, nenachádza v zozname Dostupné triedy, zadajte názov triedy do textového poľa a kliknite na tlačidlo šípky nahor.

- Popis zošita vlastností: Popis zošita vlastností. Tento popis je atribút objektu zošita vlastností.

- Údaje zošita vlastností: Nastavenia, ktoré používa zošit vlastností. Položky sú vo forme kľúč=hodnota.

  Ak chcete zadať nastavenie, zadajte nastavenie do poľa a stlačte kláves Enter.

  Ak chcete nastavenie upraviť, vyberte ho v zozname parametrov, kliknite na tlačidlo Upraviť položku, upravte nastavenie a stlačte kláves Enter.

Symbol ochrannej známky (�, TM atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne poznámky.