### Replikatípus módosítása

Ezen a lapon a replika típusa módosítható. Ha a replika szűrt típusú, akkor a replikatípus módosítása nélkül szerkeszthető a szűrő.

#### Partíció

Annak a partíciónak a megkülönböztető neve, amelynek ez a replika a másolata.

#### Kiszolgáló neve

Annak a kiszolgálónak a megkülönböztető neve, amelyen a replika tárolva van. Ha ez nem a megfelelő kiszolgáló, kattintson a párbeszédpanelen a Mégse gombra, és válassza ki a megfelelő kiszolgálót.

#### Mester

Azt jelenti, hogy a felhasználók olvashatják és módosíthatják ennek a replikának a tartalmát, és bármely jövőbeli, partíciókkal kapcsolatos, e partíciót érintő műveletnek – például alpartíció létrehozásának vagy összefésülésének – a kiindulópontja ez a replika lesz. Partíciónként csak egy mesterreplika van engedélyezve. A mesterreplika támogatja a bindery szolgáltatásokat.

#### Írható-olvasható

Azt jelenti, hogy a felhasználók olvashatják és módosíthatják is ennek a replikának a tartalmát. Akkor válassza ezt a lehetőséget, ha nincsenek olyan módosítható replikák, amelyek elég közel vannak azokhoz a felhasználókhoz, akik az ebben a partícióban található eDirectory™-objektumokat kezelik. Az írható-olvasható replikák támogatják a bindery szolgáltatásokat.

#### Csak olvasható

Azt jelenti, hogy a felhasználók olvashatják, de nem módosíthatják ennek a replikának a tartalmát. Akkor válassza ezt a lehetőséget, ha nincsenek olyan módosítható replikák, amelyek elég közel vannak azokhoz a felhasználókhoz, akik olvassák, de nem módosítják az ebben a partícióban található eDirectory™-objektumokat. A csak olvasható replikák nem támogatják a bindery szolgáltatásokat.

MEGJEGYZÉS: Az alábbi lehetőségek csak akkor érhetők el, ha ezen a fán olyan eDirectory-verzió fut, amely támogatja a szűrt replikákat.

#### Szűrt írható-olvasható

Azt jelenti, hogy a felhasználók olvashatják és módosíthatják is ennek a replikának tartalmát, és a tartalom a szűrőben megadott eDirectory objektumokra és tulajdonságokra van korlátozva.

#### Szűrt csak olvasható

Azt jelenti, hogy a felhasználók olvashatják, de nem módosíthatják ennek a replikának tartalmát, és a tartalom a szűrőben megadott eDirectory objektumokra és tulajdonságokra van korlátozva.

#### Szűrő létrehozása/szerkesztése

Segítségével megadhatók azok az eDirectory objektumok és tulajdonságok, amelyekre ez a replika korlátozva van. Ez a gomb csak akkor használható, ha szűrt replikatípust választott.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.