### Felhasználó létrehozása

Ezen a lapon eDirectory™ alapú új felhasználóobjektumok hozhatók létre. Írja be ide az információt manuálisan, vagy másolja be sablonból vagy a saját fájában lévő másik felhasználóobjektumból. (Sablon használatához görgesse a Másolás sablonból vagy felhasználóobjektumból listát, és válassza ki a kívánt sablont.)

Jelszó

Két beállítás közül választhat:

- A jelszó nélküli bejelentkezés engedélyezése a felhasználónak
  Az <üres/nulla> jelszóval rendelkező felhasználó alapértelmezett hitelesítési módszerrel, például a Novell Client™ jelszó nélküli bejelentkezési módszerrel jelentkezhet be. Bár lehetnek olyan helyzetek, amikor lehetővé kell tenni a felhasználók jelszó nélküli bejelentkezését, ez a beállítás nem biztonságos.
- A jelszó nélküli bejelentkezés tiltása a felhasználónak
  A jelszó alapú bejelentkezés nem engedélyezett. Az NMAS által használt erős (például biometrikus) hitelesítéssel történő bejelentkezés szükséges.

Egyszerű jelszó

Az egyszerű jelszó a Windows és Macintosh rendszereken történő, CIFS vagy AFP protokollon keresztüli natív fájlhozzáféréshez szükséges. A normális eDirectory hozzáféréshez nem szükséges egyszerű jelszó. Az univerzális jelszó funkció helyettesíti az egyszerű jelszót. Ha engedélyezve van az univerzális jelszó funkció, akkor nem szükséges beállítani az egyszerű jelszót.

A NetWare® dokumentációban találhatók további információk az univerzális jelszó funkcióról.

Másolás sablonból vagy felhasználóobjektumból

Az attribútumokat a létrehozott felhasználói sablonból másolja.

Kezdőkönyvtár létrehozása

Csak azokra a kötetekre vonatkozik, amelyeken az NCP™ engedélyezve van.

Ha rendelkezik megfelelő eDirectory-jogosultságokkal, akkor kezdőkönyvtárat is létrehozhat ehhez az új felhasználóobjektumhoz. Ehhez adja meg annak a helynek az elérési útját, ahol létre szeretné hozni a felhasználó kezdőkönyvtárát.

> Érvényes, létező könyvtárelérési utat kell megadni.

> A program csak a megadott elérési útban lévő utolsó könyvtárat hozza létre, az útvonal többi könyvtárának már léteznie kell. A váll/kezd/tkiss útvonal megadása esetén például a váll és kezd könyvtáraknak létezniük kell. A program egyedül a tkiss könyvtárat hozza létre.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.