### Sprievodca vytvorením roly aplikácie iManager

Pomocou tohto sprievodcu môžete vytvoriť nový objekt roly v kontajneri kolekcie služby RBS (Role-Based Services), v ktorom sa nachádzajú ďalšie objekty roly.

1. Zadajte nový názov roly.
2. Zadajte kontajner kolekcie pre novú rolu.
3. Zadajte stručný popis roly a potom kliknite na tlačidlo Ďalej.
4. Vyberte úlohy, ktoré patria k novej role.
   Vyberte požadované úlohy uvedené v poli Všetky úlohy. Po výbere úlohy sa v poliach Preložený názov, Cesta, Odporúčanie týkajúce sa práv a Popis zohľadní daný výber a zobrazia sa ďalšie informácie o úlohe.
5. Kliknutím na šípku doprava presuňte vybratú úlohu do poľa Priradené úlohy.
   Nová rola vlastní všetky úlohy v poli Priradené úlohy. Ak chcete úlohy odstrániť, vyberte ich v tomto poli a kliknite na šípku doľava.
6. Kliknite na tlačidlo Ďalej.
7. Priraďte kategórie k novej role tak, že vyberiete niektoré z úloh uvedených v poli Dostupné kategórie.
   Kategória poskytuje skupiny rolí a úloh týkajúcich sa určitej funkcie. V aplikácii iManager 2.5 je k dispozícii 14 predvolených kategórií. Nové kategórie môžete vytvárať a roly a úlohy k nim môžete priraďovať v závislosti od požiadaviek spoločnosti.
8. Kliknutím na šípku doprava presuňte vybratú kategóriu do poľa Priradené kategórie.
   Nová rola vlastní všetky kategórie v poli Priradené kategórie. Ak chcete kategórie odstrániť, vyberte ich v tomto poli a kliknite na šípku doľava.
   Polia Cesta a Popis sú informatívne.
9. Kliknite na tlačidlo Ďalej.
10. Priraďte členov a rozsahy k novej role.
    Členmi môžu byť používatelia, skupiny, organizácie alebo organizačné jednotky. Novej role sa priraďujú v konkrétnom rozsahu stromu.
11. Po priradení členstva kliknite na tlačidlo Pridať.
    Zobrazí sa hlásenie s potvrdením.
12. Kliknite na tlačidlo OK.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne poznámky.