### Obmedzenia prihlásenia

Pomocou tejto stránky môžete pre tento objekt nastaviť obmedzenia prihlásenia do služby eDirectory™.

Konto je vypnuté

Označuje, či má objekt zablokované prihlasovanie. Ak bol pre toto konto nastavený dátum uplynutia platnosti (pozrite nižšie), po uplynutí tohto dátumu systém automaticky zablokuje prihlásenie a začiarkne toto políčko. Ak chcete povoliť prihlasovanie, zrušte začiarknutie tohto políčka. Ak chcete zablokovať prihlásenie bez ohľadu na to, či má konto dátum uplynutia platnosti, začiarknite toto políčko. Konto zostáva zablokované, kým vy alebo niekto iný nezruší začiarknutie tohto políčka. Nastavenie tohto začiarkavacieho políčka je uložené vo vlastnosti tohto objektu Zablokované prihlásenie.

Konto má dátum uplynutia platnosti

Určuje, či má konto dátum uplynutia platnosti. Dátum uplynutia platnosti určuje dátum a čas, kedy systém zablokuje pripojenie pre tento objekt. Dátum uplynutia platnosti nastavíte tak, že začiarknete toto políčko a kliknutím na ikonu Kalendár vedľa polí Dátum uplynutia platnosti a Čas vyberiete vyhovujúci dátum a čas uplynutia platnosti. Ak chcete, aby konto bolo trvalo aktívne, zrušte začiarnutie tohto políčka. Nastavenie tohto začiarkavacieho políčka spolu s dátumom a časom uplynutia platnosti sú uložené vo vlastnosti tohto objektu Čas uplynutia platnosti prihlásenia.

Obmedzenie súbežných pripojení

Špecifikuje, či je obmedzený počet relácií prihlásenia, ktoré môže mať tento objekt súčasne otvorené. Počet súbežných relácií prihlásenia sa vo všeobecnosti zhoduje s počtom pracovných staníc, z ktorých je objekt prihlásený, ale niektoré operačné systémy a aplikácie pracovných staníc umožňujú používateľom otvoriť súčasne viac relácií prihlásenia. Ak chcete obmedziť počet súbežných relácií prihlásenia, začiarknite toto políčko a do poľa Maximálny počet pripojení zadajte číslo od 1 do 32 000. Ak chcete povoliť neobmedzený počet relácií prihlásenia, zrušte začiarknutie tohto políčka. Nastavenie tohto políčka a dátum spolu s časom uplynutia platnosti sú uložené vo vlastnosti tohto objektu Maximálny počet simultánnych prihlásení.

Posledné prihlásenie

Určuje dátum a čas posledného pripojenia tohto objektu.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne prehlásenia.