### A feladat további adatai

Az alábbi listában olyan további adatok találhatók, amelyek esetleg szükségesek lehetnek a feladatok megadásához:

- Feladatazonosító: a feladat neve. Ezt a mezőt kötelező kitölteni. A szerepek és a feladatok listájában megjelenik a név, ha nincs megadva a megjelenítendő kulcsnév (lásd lent).

  Például eguide.Használt név módosítása.

- Feladat típusa: annak megadása, hogy a feladat beépülő modulként vagy URL-címként legyen-e megvalósítva. Jelenleg az URL-feladattípusok nincsenek támogatva. Adja meg a feladathoz tartozó Java* osztályfájl teljesen minősített nevét.

  Például com.novell.imanage.ndps.NyomtatóLétrehozása

- Feladat verziószáma: a feladat verziószáma. Amikor megváltoztatja a feladat definícióját, ezt a számot, továbbá a modul verziószámát frissítenie kell.

  Példa: 1.0

- A Novell iManager verziószáma: a feladat végrehajtásához szükséges minimális iManager-verziószám.

  Példa: 2.0

- Szerep-hozzárendelés: azoknak a szerepeknek a megadása, amelyekhez a feladat hozzá lesz rendelve. Az Elérhető szerepek lista a 3. lépésben megadott szerepeket tartalmazza.

  Ha szerepet szeretne hozzárendelni, válassza ki a szerepet az Elérhető szerepek listában, és kattintson a jobbra mutató nyílra. Ekkor a szerep a Hozzárendelt szerepek listára kerül.

  Ha törölni szeretne egy hozzárendelést, válassza ki a hozzárendelést a Hozzárendelt szerepek listában, és kattintson a balra mutató nyílra.

- Megjelenítendő kulcsnév: annak a tulajdonságnak a kulcsneve, amely tartalmazza a szerepek és feladatok listájában megjelenített feladatnevet. A 2. lépésben, az Erőforrás-tulajdonságok fájl mezőben megadott tulajdonság-fájlt használja a program.

  Például eGuideHasználtNévMódosítása.

- Leíró kulcs neve: a feladat leírását tartalmazó tulajdonság kulcsneve. A leírás lefordítható, és olyan konfigurációs feladatok használják, mint például az iManager-szerepek módosítása. A 2. lépésben, az Erőforrás-tulajdonságok fájl mezőben megadott tulajdonság-fájlt használja a program.

  Például eGuideHasználtNévLeírásMódosítása.

- Sablon egyesítése: a feladat kezdeti megjelenítésének létrehozására szolgáló sablon teljesen minősített neve. A teljesen minősített név a feladatsablonokat tartalmazó könyvtár neve, amelyet egy pont és a sablonfájl neve követ (a .htt kiterjesztés nélkül).

  Például ndps.NyomtatóLétrehozása.

- Hibás sablon: a hibaüzenetek létrehozására szolgáló sablon teljesen minősített neve.

  Példa: eszk.ÁltHiba

- Attribútum hozzárendelése: azoknak az attribútumoknak a megadása, amelyeket ez a feladat kezelni fog. Az Elérhető attribútumok lista tartalmazza az aktuális fában elérhető attribútumokat.

  Ha meg szeretne adni egy attribútumot, válassza ki az attribútumot az Elérhető attribútumok listában, és kattintson a jobbra mutató nyílra. Ekkor az attribútum a Hozzárendelt attribútumok listára kerül.

  Ha törölni szeretne egy attribútumot, válassza ki az attribútumot a Hozzárendelt attribútumok listában, és kattintson a balra mutató nyílra. Ha a hozzárendelendő attribútum nem szerepel az Elérhető attribútumok listában, írja be az attribútum nevét a szövegmezőbe, és kattintson a felfelé mutató nyílra.

- Feladat leírása: a feladat leírása. A leírás a feladatobjektum egyik attribútuma.

- Feladat adatai: a feladat által használt beállítások. A bejegyzések formátuma a következő: kulcs=érték.

  Ha meg szeretne adni egy beállítást, írja be a beállítást a mezőbe, és nyomja le az Enter billentyűt.

  Ha szerkeszteni szeretne egy beállítást, válassza ki a beállítást a paraméterlistában, kattintson az Elem szerkesztése gombra, szerkessze a beállítást, majd nyomja le az Enter billentyűt.

A védjegyszimbólumok (®, ™ stb.) a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.