### Úprava členov skupín v režime spracovania viacerých objektov

Túto stránku môžete použiť na pridávanie alebo odstraňovanie členov skupín v režime spracovania viacerých objektov.

V zozname používateľov sa zobrazujú spoloční statickí členovia všetkých vybratých objektov skupín. Ak sú vybraté objekty viacerých skupín rôznych typov, napríklad statické, dynamické alebo vnorené, zobrazia sa iba používatelia, ktorí sú zároveň uvedení v zozname statických členov statickej skupiny, v zozname zahrnutých členov dynamickej skupiny aj v zozname statických členov vnorenej skupiny.

Pri tomto spracovaní tiež môžete pridávať alebo odstraňovať viacerých používateľov. Pridanie alebo odstránenie používateľov týmto spôsobom sa premietne aj do zodpovedajúcich zoznamov skupín tak, ako sú uvedené vyššie.

Zmenia sa aj atribúty používateľov pre ekvivalentné zabezpečenie a členstvo v skupinách.

#### Pridávanie používateľov do zoznamu

1. Používateľov pridáte do zoznamu pomocou ikony výberu objektov.
2. V rozbaľovacom zozname vyberte voľbu Pridať a kliknite na položku Použiť.

#### Odstránenie používateľov zo zoznamu

1. Vyberte požadovaných používateľov v zozname.
2. V rozbaľovacom zozname vyberte voľbu Odstrániť a kliknite na položku Použiť.

Symbol ochrannej známky �, � atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v dokumente Právne poznámky.