### A meghatalmazottak hozzárendelt jogainak módosítása

Meghatalmazott-hozzárendelés létrehozásakor objektumjogokat vagy tulajdonságjogokat biztosíthat. Az objektumjog a teljes objektum módosítására vonatkozik, míg a tulajdonságjogok csak bizonyos objektumtulajdonságra.

Ezekkel a műveletekkel delegálhatja a felügyeleti jogot az eDirectory™ jogosultságain keresztül. Ha a Szerep alapú szolgáltatások (RBS) szerepeit használó felügyeleti alkalmazásokkal rendelkezik, az adott szerepekhez tartozó felhasználói tagság hozzárendelésével a felügyeleti jogot is átadhatja.

Tulajdonságtípusok

Ez a lap felsorolja azokat a tulajdonságokat, amelyek felett a meghatalmazottnak érvényes jogai vannak. Minden tulajdonság a következő típusok valamelyikéhez tartozik:

- [Minden attribútumjog] – Az objektum összes tulajdonságát jelöli. A [Minden attribútumjog] lehetőség választása esetén az összes tulajdonságot egyszerre kezelheti.
- [Belépő jogok] – Az objektumot egységként jelöli. Ennek az elemnek a jogai nem tulajdonságjogok, kivéve a Rendszergazda esetében.
- Egyedi tulajdonságok: Adott tulajdonságok, amelyekhez a meghatalmazottnak egyéni jogai vannak. Alapértelmezés szerint a felsorolás csak ennek az objektumosztálynak a tulajdonságait tartalmazza. Az adott tulajdonság választása esetén egynél több egyedi tulajdonságot is kezelhet.

A jogokon kívül tulajdonságok hozzáadása vagy törlése is lehetséges.

Jogok

- Rendszergazda: A meghatalmazottnak teljes rendelkezést biztosít a tulajdonság fölött.
- Összehasonlítás: A meghatalmazottnak lehetővé teszi egy tulajdonságérték és egy adott érték összehasonlítását. A jog birtokában keresést végezhet, de csak Igaz vagy Hamis eredményt kap vissza. Ez a jog nem ad lehetőséget a meghatalmazott számára a tulajdonság értékének megtekintésére.
- Írás: A meghatalmazott számára lehetőséget ad egy tulajdonság értékeinek létrehozására, módosítására és törlésére.
- Önmaga: Lehetővé teszi, hogy a meghatalmazott önmagát hozzáadja vagy eltávolítsa tulajdonságértékként. Csak azokra a tulajdonságokra vonatkozik, amelyek értékei objektumnevek (például tagsági listák vagy hozzáférés-vezérlési listák).
- Dinamikus: Ha a meghatalmazott dinamikus csoport, a beállítás szerkeszthető. A dinamikus csoporthoz rendelt jogok a csoport minden tagjához hozzátartoznak. Ha a meghatalmazott nem egy dinamikus csoport, a beállítás írásvédett marad.
- Beágyazott: Ha a meghatalmazott beágyazott csoport, a beállítás szerkeszthető. A beágyazott csoporthoz rendelt jogokkal a csoport minden tagja rendelkezik. Ha a meghatalmazott nem beágyazott csoport, a beállítás írásvédett marad.

Öröklődés

Az eDirectory szolgáltatásban a konténerek jogosultsági hozzárendelései lehetnek örökölhetők és nem örökölhetők. A NetWare® fájlrendszerben minden mappára vonatkozó jogosultság-hozzárendelés örökölhető. Az eDirectory szolgáltatásban és a NetWare rendszeren blokkolható az egyedi alárendelt tételekre vonatkozó öröklés, ezáltal a meghatalmazott személyétől függetlenül az adott tételeken a jogosultság nem érvényes. Ez alól kivételt képez a rendszergazdai jog, amely a NetWare-fájlrendszerben nem blokkolható.

Meghatalmazotti jogok módosítása

1. Módosítsa a tulajdonságjog-hozzárendeléseket szükség szerint.
2. Kattintson a Kész gombra.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.