### iManager-szerep létrehozása varázsló

Ezzel a varázslóval hozhat létre új szerepet a szerep alapú szolgáltatásgyűjtemények azon konténerében, ahol a többi szerepobjektum található.

1. Adja meg az új szerep nevét.
2. Adjon meg az új szerep számára gyűjteménykonténert.
3. Adjon meg a szerephez egy rövid leírást, majd kattintson a Következő gombra.
4. Válassza ki az új szerephez tartozó feladatokat.
   A feladatok kiválasztásához használja a Minden feladat listát. Miután kiválasztott egyet, a Lefordított név, az Elérési út, a Jogfelügyelet és a Leírás mező a választást fogja tükrözni, és további tájékoztatást ad a feladatról.
5. A kiválasztott feladat Hozzárendelt feladatok mezőbe való áthelyezéséhez kattintson a jobbra mutató nyílra.
   Az új szerep tulajdonosa lesz a Hozzárendelt feladatok mezőben lévő összes feladatnak. Ha a mezőből el szeretne távolítani feladatokat, kijelölésüket követően kattintson a balra mutató nyílra.
6. Kattintson a Következő gombra.
7. Ha az új szerephez kategóriákat szeretne hozzárendelni, válasszon a Rendelkezésre álló kategóriák listában felsorolt feladatok közül.
   A kategória egy adott funkcióra jellemző szerep- és feladatcsoportokat jelent. Az iManager 2.5-ös verziójában 14 alapértelmezett kategória szerepel. A későbbiekben a vállalati igényeknek megfelelően ezek számát bővítheti, és szerepeket és feladatokat rendelhet hozzájuk.
8. A kiválasztott kategória Hozzárendelt kategóriák mezőbe való áthelyezéséhez kattintson a jobbra mutató nyílra.
   Az új szerep tulajdonosa lesz a Hozzárendelt kategóriák mezőben lévő összes kategóriának. Ha a mezőből el szeretne távolítani kategóriákat, kijelölésüket követően kattintson a balra mutató nyílra.
   Az Elérési út és Leírás mező csak tájékoztató jellegű.
9. Kattintson a Következő gombra.
10. Rendeljen az új szerephez tagokat és hatóköröket.
    A tagok lehetnek felhasználók, csoportok, szervezetek vagy szervezeti egységek. Az új szerephez való hozzárendelésük a fa adott hatókörére vonatkozik.
11. Ha a tagság hozzárendelése megtörtént, kattintson a Hozzáadás gombra.
    Ekkor egy megerősítő üzenet jelenik meg.
12. Kattintson az OK gombra.

A védjegyszimbólumok (®, ™ stb.) a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.