### Meghatalmazottak módosítása

Ha eDirectory™-fájában az alapértelmezett jogosultság-hozzárendelések túl sok vagy túl kevés erőforrás-elérési lehetőséget biztosítanak a felhasználóknak, hozzon létre explicit jogosultság-hozzárendeléseket, illetve módosítsa a meglévőket. Ehhez először válasszon ki egy olyan erőforrást, amelynek hozzáférését beállíthatja, illetve egy meghatalmazottat, vagyis olyan eDirectory-objektumot, amely ezeknek a jogoknak tulajdonosa (lesz).

Meghatalmazott hozzáadása:

1. Kattintson a Meghatalmazott hozzáadása gombra.
2. Válasszon objektumot, majd kattintson az OK gombra.
3. A meghatalmazott jogosultságainak hozzárendeléséhez kattintson a Hozzárendelt jogok elemre.
   Jogosultság-hozzárendelés létrehozásakor vagy módosításakor a biztosított vagy megtagadott jogosultság vonatkozhat az objektum egészére, annak minden tulajdonságára vagy csak egyes tulajdonságaira.
4. Kattintson a Kész gombra.

Meghatalmazott törlése:

A törölt meghatalmazottnak a továbbiakban megszűnik az objektumra vagy annak tulajdonságaira vonatkozó explicit jogosultsága, de öröklés vagy egyenértékű biztonság révén még ténylegesen jogosult lehet.

1. Válassza ki a meghatalmazottat, majd kattintson a Meghatalmazott törlése gombra.
2. Kattintson a Kész gombra.

Meghatalmazott módosítása:

A felhasználói jogok közös kezeléséhez az egyéni kezelés helyett célszerű csoport-, szerep- vagy konténerobjektumot meghatalmazni.

1. Válassza ki a meghatalmazottat, kattintson a Hozzárendelt jogok elemre, majd szükség szerint módosítsa a jogosultságok hozzárendelését.
2. Kattintson a Kész gombra.

A védjegy (®, ™ stb.) jelzések a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.