### Ďalšie informácie o úlohe

Nasledujúci zoznam obsahuje doplnkové informácie, ktoré môžu byť potrebné pri definovaní úloh:

- ID úlohy: Názov úlohy. Toto je povinné pole. Názov sa zobrazí v zozname rolí a úloh, ak nie je definovaný zobrazovaný názov kľúča (pozri nižšie).

  Príklad: eGuide.Úprava preferovaného názvu

- Typ úlohy: Určuje, či je úloha implementovaná ako doplnok alebo ako adresa URL. Typy úlohy URL nie sú momentálne podporované. Zadajte úplný názov triedy Java* úlohy.

  Príklad: com.novell.imanage.ndps.VytvorenieTlačiarne

- Číslo verzie úlohy: Číslo verzie úlohy. Pri každej zmene popisu úlohy musíte aktualizovať toto číslo a číslo verzie modulu.

  Príklad: 1.0

- Číslo verzie aplikácie Novell iManager: Minimálne číslo verzie aplikácie iManager, ktorá sa vyžaduje na spustenie úlohy.

  Príklad: 2.0

- Priradenie roly: Určuje roly, ku ktorým bude úloha priradená. Zoznam dostupných rol obsahuje roly určené v kroku 3.

  Ak chcete priradiť rolu, vyberte ju v zozname dostupných rolí a potom kliknutím na tlačidlo pravej šípky presuňte rolu do zoznamu priradených rolí.

  Ak chcete odstrániť priradenie, vyberte rolu v zozname priradených rol a potom kliknite na tlačidlo šípky doľava.

- Zobrazovaný názov kľúča: Názov kľúča vlastnosti, ktorý obsahuje názov úlohy zobrazenej v zozname rolí a úloh. Použitý súbor vlastností je súbor určený v kroku 2 v poli súboru vlastností prostriedku.

  Príklad: eGuideÚpravaPreferovanéhoNázvu

- Názov kľúča popisu: Názov kľúča vlastnosti obsahujúci popis úlohy. Tento popis sa môže lokalizovať a používajú ho úlohy, ako napríklad Upraviť roly aplikácie iManager. Použitý súbor vlastností je súbor určený v kroku 2 v poli súboru vlastností prostriedku.

  Príklad: eGuideÚpravaPopisPreferovanéhoNázvu

- Šablóna zlúčenia: Úplný názov šablóny používanej na vytvorenie úvodného zobrazenia úlohy. Úplný názov je názov adresára obsahujúceho šablóny úloh, za ktorým nasleduje bodka a názov súboru šablóny (bez prípony .htt).

  Príklad: ndps.VytvorenieTlačiarne

- Šablóna chýb: Úplný názov šablóny používanej na vytváranie chybových hlásení.

  Príklad: dev.GenErr

- Priradenie atribútov: Určuje, ktoré atribúty bude táto úloha spravovať. Zoznam Dostupné atribúty obsahuje atribúty, ktoré sú dostupné v aktuálnom strome.

  Ak chcete zadať atribút, vyberte ho v zozname Dostupné atribúty a kliknutím na šípku doprava ho presuňte do zoznamu Priradené atribúty.

  Ak chcete atribút odstrániť, vyberte ho v zozname Priradené atribúty, potom kliknite na šípku doľava. Ak sa atribút, ktorý potrebujete priradiť, nenachádza v zozname Dostupné atribúty, zadajte názov atribútu do textového poľa a kliknite na šípku nahor.

- Popis úlohy: Popis úlohy. Tento popis je atribútom objektu roly.

- Údaje úlohy: Nastavenia, ktoré používa úloha. Položky sú vo forme kľúč=hodnota.

  Ak chcete zadať nastavenie, zadajte nastavenie do poľa a stlačte kláves Enter.

  Ak chcete upraviť nastavenie, vyberte ho v zozname parametrov, kliknite na tlačidlo Upraviť položku, upravte nastavenie a stlačte kláves Enter.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne poznámky.