### Identifikácia

Pomocou tejto stránky môžete zadať voliteľné informácie o používateľovi, ktoré uľahčujú vyhľadávanie objektov používateľov služby eDirectory™, ktorí boli vytvorení pomocou tejto šablóny.

Iný názov

Určuje jeden alebo viac doplnkových (neoficiálnych) názvov pre používateľov, ktoré boli vytvorené na základe tejto šablóny. Každý názov môže obsahovať najviac 64 znakov. Mená sa uložia ako ďalšie hodnoty vlastnosti Meno nových používateľov.

Funkcia

Určuje jednu alebo viac funkcií pre používateľov, ktoré boli vytvorené na základe tejto šablóny. Napríklad: Marketingový manažér. Každá funkcia môže obsahovať najviac 64 znakov.

Umiestnenie

Určuje jedno alebo viac fyzických umiestnení pre používateľov, ktoré boli vytvorené na základe tejto šablóny. Príklad: Kancelária 12 budovy A. Každé umiestnenie môže obsahovať najviac 128 znakov vrátane interpunkčných znamienok.

Oddelenie

Určuje jedno alebo viac oddelení pre používateľov, ktoré boli vytvorené na základe tejto šablóny. Príklad: Marketing. Každý názov oddelenia môže obsahovať najviac 64 znakov. Názvy oddelení sa uložia vo vlastnosti OU nových používateľov.

Telefón

Určuje jedno alebo viac telefónnych čísel pre používateľov, ktoré boli vytvorené na základe tejto šablóny. Príklad: (801) 861-7000. Telefónne čísla sú uložené vo vlastnosti Telefónne číslo nových používateľov.

Pri telefónnych číslach je potrebné rozlišovať malé a veľké písmená. Vyhľadávania poskytujú výsledky len vtedy, ak sú správne zadané veľké a malé písmená (ak sú v telefónnom čísle použité písmená).

Číslo faxu

Určuje jedno alebo viac faxových čísel pre používateľov, ktoré boli vytvorené na základe tejto šablóny. Faxové čísla sú uložené vo vlastnosti Faxové telefónne číslo nových používateľov.

Pri faxových číslach je potrebné rozlišovať malé a veľké písmená. Vyhľadávania poskytujú výsledky len vtedy, ak sú správne zadané veľké a malé písmená (ak sú vo faxovom čísle použité písmená).

Popis

Poskytuje jeden alebo viac popisov používateľov, ktoré boli vytvorené na základe tejto šablóny. Každý popis môže obsahovať najviac 1 024 znakov vrátane interpunkčných znamienok, medzier, zlomov riadka atď. Na pridávanie, odstraňovanie a úpravu jednotlivých položiek použite ikony napravo od poľa.

Symbol ochrannej známky (®, ™, atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Ďalšie informácie nájdete v časti Právne prehlásenia.