### Prostredie používateľa

Na tejto stránke vlastností sa zobrazujú informácie o sieťovom výpočtovom prostredí tohto používateľa.

#### Jazyk

Zobrazuje jazyky, v ktorých používateľ spúšťa aplikácie. Obyčajne má toto pole iba informačnú funkciu, ale aplikácia môže byť navrhnutá tak, aby pri spustení túto vlastnosť skontrolovala a zistila, v akom jazyku sa má spustiť. Názov jazyka môže obsahovať najviac 256 znakov.

#### Predvolený server

Zobrazuje server, ktorý sa má predvolene používať pre sieťové požiadavky tohto používateľa. Ak sa nepožaduje pripojenie na konkrétny server, pri prihlásení do služby eDirectory™ sa používateľ pripojí k predvolenému serveru. Ak používateľ po prihlásení odošle sieťovú požiadavku bez určenia servera, použije sa predvolený server.

Táto vlastnosť musí obsahovať rozlišujúci názov objektu servera v strome služby eDirectory. Celý názov môže obsahovať najviac 256 znakov. Zadajte názov alebo kliknite na tlačidlo Prehľadávať vedľa poľa a vyberte objekt servera. Ak požadovaný server nie je v strome služby eDirectory, musíte ho najskôr vytvoriť ako objekt v strome. Ak pri vytváraní používateľa neurčíte server hlásení, stane sa ním server, ku ktorému ste sa prihlásili pri vytváraní používateľa.

#### Sieťová adresa

Zobrazuje sieťové adresy, z ktorých je používateľ aktuálne prihlásený. Typy adries uvedené v tomto poli zodpovedajú sieťovým protokolom, ktoré používa pracovná stanica používateľa, ako je IP a IPX*. Ak používateľ nie je prihlásený, toto pole je prázdne. Toto pole nemôžete upraviť.

#### Domovský adresár

Zobrazuje domovský adresár pre používateľa. Domovský adresár je priečinok vo zväzku aplikácie NetWare®, kde môže mať používateľ svoje súbory.

> #### Zväzok

> Zobrazuje zväzok obsahujúci domovský adresár. Zadajte rozlišujúci názov objektu zväzku alebo kliknite na tlačidlo Prehľadávať vedľa poľa a vyberte požadovaný zväzok. Ak požadovaný zväzok nie je v strome služby eDirectory, musíte ho najskôr vytvoriť ako objekt v strome.

> #### Cesta

> Zobrazuje cestu od koreňa zväzku až po názov domovského adresára používateľa. Príklad: HOME\PNOVAK. Zadajte cestu k domovskému adresáru.

V predvolenom nastavení má používateľ všetky práva k domovskému adresáru okrem práv supervízora.

Symbol ochrannej známky (�, TM atď.) označuje ochrannú známku spoločnosti Novell. Hviezdička (*) označuje ochrannú známku nezávislého výrobcu. Informácie o obchodných známkach nájdete v časti Právne poznámky.