### Speciális kiválasztási szűrőfeltétel

Ezen a lapon tovább szűkíthetők a kiválasztási szűrőfeltételek. A létrehozott szűrőt használja majd a program a végrehajtott keresések során.

A szűrő logikai csoportok megadása révén hozható létre. Amikor hozzálát a szűrő létrehozásához, alapértelmezésben az 1. logikai csoport jelenik meg.

Ha szűrőt szeretne létrehozni, hajtsa végre az alábbi lépéseket

1. Győződjön meg róla, hogy a kívánt címtárobjektumot keresi. A címtárobjektum osztálya megjelenik a keresési lap felső részén. Ha meg szeretné változtatni a címtárobjektum-osztályt, lépjen vissza a Novell® iManager lapra, és válasszon egy másik objektumosztályt.
2. Az első legördülő listából válassza ki a kívánt objektumattribútumot.
3. A második legördülő listából válassza ki a kívánt operátort (egyenlő, nem egyenlő, megelőzi, követi, jelen van, nincs jelen).
4. Írja be a mezőbe a kívánt keresési információkat.
5. Ha logikai műveletet (és, vagy) szeretne a Logikai csoporthoz adni, kattintson a közvetlenül a keresési információs mező mellett jobbra található plusz (+) gombra. Ha további keresési feltételeket szeretne megadni, ismételje meg a lépéseket.
6. Ha el szeretne távolítani egy elemet a keresési feltételek közül, kattintson az attribútumok listájától balra található mínusz (-) jelre.
7. Ha további logikai csoportot szeretne hozzáadni, kattintson az ablak jobb szélén található plusz (+) gombra. Ezáltal az előzőleg létrehozott logikai csoport(ok)hoz új logikai csoport(ok) és logikai műveletek (és, vagy) kerülnek.
8. Ha el szeretne távolítani egy logikai csoportot, kattintson az attribútumok listájától balra található mínusz (-) jelre.
9. Ha végzett, kattintson az OK gombra. Visszakerül az előző iManager lapra, és elvégezheti a kívánt keresést.

A védjegyszimbólumok (®, ™ stb.) a Novell védjegyeit jelzik. A csillag (*) karakter harmadik fél védjegyét jelöli. További információk a Jogi tájékoztató című témakörben találhatók.